Jack Palance

Walter Jack Palance (egentlig Volodymyr Palahniuk, født 18. februar 1919 i Hazle Township i Pennsylvania, død 10. november 2006 i Montecito i Santa Barbara County i California) var en amerikansk skuespiller.

 Kunstnerisk virke 
Han spilte en av rollene i Bagdad Café, som hadde premiere i 1987 og ble en overraskende publikums- og kassasuksess. Han vant rett etter en Oscar for beste mannlige birolle for rollen som «Curly Washburn» i Byfolk! (City Slickers). Regissøren Percy Adlon hevdet at det ble sagt at den Oscar-prisen egentlig gikk til Palance for rolleprestasjonen i Bagdad Café. Palance medvirket også i oppfølgeren til Byfolk!. Fra 1982 til 1985 var han programleder for tv-serien Ripley's Believe It or Not!. Palance er ellers kjent for å spille typisk skurkeroller på film, og utover Byfolk har han medvirket i filmer som Shane, Batman, og Young Guns. Han har for det meste spilt i westernfilmer.

Han fikk en stjerne på Hollywood Walk of Fame.

 Familie 
Palances foreldre var fra Ukraina. Han var far til skuespilleren Holly Palance.

 Filmografi 
 1951 – Okinawa
 1952 – Skjer det i natt?
 1953 – Shane
 1953 – Farlig følge
 1963 – Skapt for kjærlighet
 1987 – Bagdad Café
 1988 – Young Guns
 1989 – Tango & Cash
 1989 – Batman
 1991 – Byfolk!
 1994 – Svaneprinsessen

 Referanser 

 Eksterne lenker 




Kategori:Skuespillere fra USA
Kategori:Oscar-vinnere (birolle)
Kategori:Emmy-vinnere
Kategori:Hollywood Walk of Fame
Kategori:Personer fra USA av ukrainsk opphav
Kategori:Personer fra Luzerne County i Pennsylvania
Kategori:Mottakere av Golden Boot Awards